Oslo bystyre 1987–1991

Oslo bystyre 1987–1991 ble valgt ved kommunestyrevalget 1987, og tiltrådte 1. januar 1988. Det bestod av 85 representanter.

Høyre ble største parti med 32,1 % av stemmene og 29 mandater, mens Arbeiderpartiet ble nest størst med 30,9 % og 27 mandater. Tredje størst ble Fremskrittspartiet med 18,4 % og 16 mandater. Høyre og Fremskrittspartiet fikk sammen flertall både i bystyret og i formannskapet, og de sikret seg også flertall i alle komiteer og utvalg som sorterte utfra bystyret.

Albert Nordengen (H) fortsatte som ordfører, mens Peter N. Myhre (Frp) ble varaordfører. Hans Svelland fortsatte som byrådsleder i et rent Høyrebyråd.

I løpet av perioden ble det endringer både i byrådskontorene og i ordførerstolen: Hans Svelland valgte å gå av fra 1. mars 1989, og Michael Tetzschner overtok som ny byrådsleder. I mars 1990 gikk Kristelig Folkeparti og Fremskrittspartiet inn i Tetzschner-byrådet, som da fikk flertall i bystyret med 48 av 85 mandater. Albert Nordengen måtte trekke seg som ordfører 24. oktober 1990, og varaordfører Peter N. Myhre rykket da opp til å bli ny ordfører. Høyres Leif Nybø ble ny varaordfører.

Kommunevalget 1987

Kilder: SSB / Norges Offisielle Statistikk B765 og NTB.

Oslo bystyre 1987–1991

Referanser 

Kommunale myndigheter i Oslo
Politikk i Oslo